6. pielikums

BŪVUZRAUDZĪBAS LĪGUMS Nr. ________
 
Ķekavā 				      	          
Datums skatāms laika zīmogā

Ķekavas novada pašvaldība, nodokļu maksātāja reģistrācijas kods 90000048491, kuras vārdā saskaņā ar nolikumu rīkojas tās _/amats/___ /vārds, uzvārds/, turpmāk saukts Pasūtītājs, no vienas puses, un
/pretendenta nosaukums/, vienotās reģistrācijas numurs __________, kuras vārdā saskaņā ar ____________ rīkojas tās _/amats/___ /vārds, uzvārds/, turpmāk saukts Izpildītājs, no otras puses, 
Izpildītājs un Pasūtītājs kopā un katrs atsevišķi saukti arī Puses vai Puse, 
[bookmark: _GoBack]pamatojoties uz iepirkuma procedūras “Titurgas pirmsskolas izglītības iestādes būvdarbu būvuzraudzība”, ID Nr. ĶNP 2024/61  , turpmāk saukts Iepirkums, rezultātiem, noslēdz šādu līgumu, turpmāk saukts Līgums:
1. Līguma priekšmets
1.1. Ar šo Pasūtītājs uzdod un Izpildītājs apņemas veikt būvobjekta- “Pirmsskolas izglītības iestādes jaunbūve Baložu iela 33, Baloži, Ķekavas novads”, turpmāk saukts Objekts, būvuzraudzību, ieskaitot būvuzraudzību atsevišķi izdalītajām objekta daļām, ja tādas ir izdalītas projektēšanas procesā, pamatojoties uz Izpildītāja iesniegto finanšu piedāvājumu būvuzraudzībai Iepirkuma pieteikumā (2.pielikums) un darba uzdevumu Tehniskajā specifikācijā (1.pielikums). 
1.2. Līgumā paredzētie darbi tiek veikti, pamatojoties uz būvdarbu iepirkuma procedūras - "Būvdarbu veikšana jaunas pirmsskolas izglītības iestādei Titurgā, Baložu pilsētā, Ķekavas novadā", rezultātā noslēgto būvdarbu līgumu.
1.3. Izpildītājs uzrauga Objekta būvniecības atbilstību būvniecības normām, saskaņotajai būvniecības ieceres dokumentācijai, noslēgtajam būvniecības līgumam un kvalitātes prasībām, saskaņā ar spēkā esošajiem Latvijas Republikas normatīvajiem tiesību aktiem. 
1.4. Līgums stājas spēkā tā parakstīšanas dienā un ir spēkā līdz Pušu saistību pilnīgai izpildei. Būvuzraudzības līguma termiņā ietilpst Objekta kā būves garantijas laiks.

2. Līguma summa un norēķinu kārtība
2.1. [bookmark: _Hlk50554373]Kopējā līgumcena, ko Pasūtītājs samaksā Izpildītājam par Līgumā noteikto darbu veikšanu, ir __________ EUR (______________ euro, _____ centi), bez PVN 21%, PVN sastāda __________ EUR (______________ euro, _____ centi), kopējā līgumcena ar PVN sastāda __________ EUR (______________ euro, _____ centi),  kas sastāv no Līguma summas par objekta būvuzraudzību līdz pieņemšanai ekspluatācijā un garantijas perioda laikā.
2.2. Šajā punktā noteiktā kopējā līgumcena ietver visus izdevumus un atlīdzību, kāda Izpildītājam pienākas sakarā ar Līgumā noteikto saistību izpildi.
2.3. [bookmark: _Hlk50554636]Pasūtītājs maksā Izpildītājam 90% ikmēneša maksājumu par objekta būvuzraudzību, proporcionāli būvnieka izpildītajiem darbiem, 30 (trīsdesmit) dienu laikā no rēķina saņemšanas no Izpildītāja uz rēķinā norādīto bankas kontu.
2.4. Gala maksājumu 10 % apmērā no Līguma summas, kas ir ________ EUR (__________ euro, ____ centi), Pasūtītājs samaksā Izpildītājam pēc noteiktā būvdarbu izpildes perioda beigām (Objekta nodošanas ekspluatācijā), atbilstoši noteikto darbu izpildei, un pēc garantijas laika garantijas nodrošinājuma iesniegšanas, maksājumu veicot 30 (trīsdesmit) dienu laikā pēc rēķina saņemšanas no Izpildītāja uz rēķinā norādīto bankas kontu.
2.5. Ja Līgumā noteikto darbu izpilde tiek pārtraukta no Izpildītāja neatkarīgu iemeslu dēļ, tad Puses noformē aktu par faktiski izpildītajiem darbiem, fiksējot tajā Izpildītāja izpildīto darbu apjomu proporcionāli uz Līguma pārtraukšanas brīdi izpildīto Objekta būvdarbu apjomam. Pasūtītājs 30 (trīsdesmit) dienu laikā no akta parakstīšanas un atbilstoša rēķina saņemšanas samaksā Izpildītājam par faktiski veiktajiem darbiem saskaņā ar Pušu parakstīto aktu.

3. Pušu pienākumi un tiesības
3.1. IZPILDĪTĀJA pienākumi un tiesības:
3.1.1. Izpildītājs apņemas veikt būvuzraudzību atbilstoši Tehniskajai specifikācijai (1.pielikums), saskaņotajai Objekta būviecerei, Latvijas būvnormatīviem, Vispārīgajiem būvnoteikumiem un citiem būvniecību vai būvuzraudzību regulējošajiem normatīvajiem aktiem, vides aizsardzības prasībām, kā arī darba drošību un ugunsdrošību reglamentējošiem aktiem. Izpildītājs ir atbildīgs par to, lai visā Līguma izpildes laikā tam būtu spēkā esošs sertifikāts;
3.1.2. Izpildītājs apņemas būvdarbu gaitā pārbaudīt Objekta būvē lietoto konstrukciju, tehnoloģisko un citu iekārtu, būvizstrādājumu un materiālu atbilstību būvniecības ieceres dokumentācijai, normatīvajiem aktiem un noslēgtā būvniecības līguma pielikumam (Tāmes);
3.1.3. Izpildītājs ir tiesīgs pieprasīt uzbūvēto konstrukciju un segto darbu atsegšanu, ja turpmākā darbu izpildes procesā rodas pamatotas šaubas par kāda darba izpildes kvalitāti un atbilstību būvniecības ieceres dokumentācijai;
3.1.4. Izpildītājs apņemas ievērot vispārpieņemto praksi būvuzraudzības pakalpojumu sniegšanā, kā arī ievērot Pasūtītāja norādījumus, ciktāl tas nav pretrunā ar normatīvajiem aktiem vai Līgumu;
3.1.5. Izpildītājs apņemas piedalīties Pasūtītāja vai būvuzņēmēja rīkotajās ar Objekta būvniecību saistītajās sanāksmēs (būvsapulcēs), vienojoties ar būvuzņēmēju un Pasūtītāju par sanāksmju formu, biežumu un sasaukšanas kārtību. Izpildītājs saskaņo un elektroniski paraksta sanāksmju protokolus;
3.1.6. Izpildītājs apņemas pienācīgi un rūpīgi iepazīties ar būvniecības ieceres dokumentāciju, tās izmaiņām būvdarbu laikā, līgumu un tā pielikumiem par Objekta būvniecību; 
3.1.7. Izpildītājs apņemas iepazīties un sniegt Pasūtītājam nepieciešamās konsultācijas vai palīdzību darbu veikšanas projekta, izpildzīmējumu un citas tehniskās dokumentācijas apstiprināšanas vai saskaņošanas laikā, kā arī iespējamo būvniecības ieceres dokumentācijas grozījumu gadījumā;
3.1.8. Izpildītājs apņemas uzraudzīt, lai būvuzņēmējs ievēro sanāksmēs un līgumā par Objekta būvniecību noteiktos darbu izpildes termiņus. Iespējamo termiņu nokavējuma gadījumā nekavējoties informēt Pasūtītāju; 
3.1.9. Izpildītājs apņemas būvuzraudzības veikšanas laikā veikt būvobjekta un būvlaukuma apskati, fiksējot fotogrāfijās un nosūtot tās elektroniski uz Pasūtītāja norādīto e-pasta adresi, kā arī sagatavot mutiskus ziņojumus par būvdarbu norisi Pasūtītājam sanāksmju (būvsapulču) laikā;
3.1.10. Izpildītājs apņemas nekavējoties informēt Pasūtītāju, ja būvdarbi tiek veikti nekvalitatīvi, pārkāptas vides aizsardzības prasības, vai ja tiek konstatētas patvaļīgas atkāpes no būvniecības ieceres dokumentācijas vai noslēgtā būvniecības līguma, vai, ja netiek ievērotas Latvijas būvnormatīvu vai darba aizsardzības normatīvo aktu prasības. Šādā gadījumā Izpildītājs, iepriekš saskaņojot ar Pasūtītāju, iesniedz būvuzņēmējam rakstisku pieprasījumu pārtraukt būvdarbus līdz konstatēto trūkumu novēršanai;
3.1.11. Izpildītājs ir tiesīgs ierosināt atbildīgā būvdarbu vadītāja, kā arī atsevišķo darbu būvdarbu vadītāju būvprakses sertifikāta apturēšanu vai anulēšanu, ja būvdarbos atkārtoti tiek pieļautas profesionālas kļūdas vai normatīvo aktu pārkāpumi;
3.1.12. Izpildītājs apņemas pārliecināties un uzraudzīt, lai būvuzņēmējs ievēro likumā noteiktās drošības un darba aizsardzības prasības;
3.1.13. Izpildītājs apņemas aizstāvēt Pasūtītāja intereses attiecībās ar Objekta būvniecības ieceres dokumentācijas (būvprojekts, apliecinājuma karte utml.) izpildes dalībniekiem. Izpildītājs bez iepriekšējas rakstiskas Pasūtītāja piekrišanas nedrīkst pieņemt lēmumus, kuri ir saistīti noteikto būvdarbu apjomu palielināšanu vai grozīšanu, vai ar būvniecības izmaksu palielināšanu;
3.1.14. Izpildītājs apņemas informēt Pasūtītāju par visiem apstākļiem, kas var neparedzēti ietekmēt Objekta sekmīgu būvniecību vai ekspluatāciju;
3.1.15. Izpildītāja apņemas, ka tā būvuzraugs ieradīsies Objektā ne vēlāk kā 30 minūšu laikā, pēc Pasūtītāja rakstiska vai mutiska pieprasījuma;
3.1.16. Izpildītāja apņemas, ka tā atbildīgais būvuzraugs ieradīsies Objektā ne vēlāk kā 1 (vienas) stundas laikā, pēc Pasūtītāja rakstiska vai mutiska pieprasījuma;
3.1.17. Izpildītājs apņemas parakstīt segto darbu aktus un citu dokumentāciju atbilstoši normatīvajiem aktiem;
3.1.18. Izpildītājs apņemas Līguma izpildes termiņa beigās nodot Pasūtītājam visu ar Objektu saistīto juridisko dokumentāciju, ja tāda atrodas pie Izpildītāja;
3.1.19. Izpildītājs ir tiesīgs Līguma saistību jebkuras daļas izpildi īslaicīgi nodot trešajām personām, kura ir sertificēts būvuzraugs, tikai ar iepriekšēju Pasūtītāja piekrišanu. Izpildītājs ir atbildīgs par Līgumā noteikto darbu izpildīšanu arī tad, ja tas kādu no darbiem ir uzticējis trešajai personai.
3.1.20. Izpildītājs 10 (desmit) darba dienu laikā no Līguma spēkā stāšanās dienas iesniedz Pasūtītājam Izpildītāja un tā personāla/apakšuzņēmēja vai piesaistītā personāla, kurš sniegs konkrēto pakalpojumu, civiltiesiskās atbildības obligātās apdrošināšanas polises kopijas atbilstoši 2014.gada 19.augusta Ministru kabineta noteikumu Nr.502 "Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu" prasībām. Apdrošināšanas polisei ir jābūt spēkā visu Līguma darbības laiku un Būvdarbu garantijas laiku. Izpildītājs ir tiesīgs iesniegt spēkā esošu apdrošināšanas polisi, ja tā atbilst  Līguma nosacījumiem un tai  pievienota izziņa, kas apliecina, ka šī polise attiecas arī uz konkrēto Objektu un, ka Pasūtītājs tiks uzskatīts par trešo personu attiecīgā apdrošināšanas līguma/polises izpratnē. Izpildītājs Pasūtītājam iesniedz polisi/polises oriģinālu vai Izpildītāja apliecinātu polises kopiju kopā ar apdrošināšanas noteikumiem un maksājuma uzdevumu par apdrošināšanas prēmijas samaksu;
3.1.21. Gadījumā, ja Līguma darbības laikā Izpildītājs maina vai piesaista jaunus speciālistus/apakšuzņēmējus, tad civiltiesiskās atbildības obligātās apdrošināšanas polise par šiem speciālistiem/apakšuzņēmējiem jāiesniedz no jauna.
3.1.22. Gadījumā, ja Līguma darbības laikā civiltiesiskās atbildības obligātās apdrošināšanas polises spēkā esamības termiņš tuvojas beigām, Izpildītājam ir pienākums iesniegt Pasūtītājam jaunu civiltiesiskās atbildības obligātās apdrošināšanas polisi.
3.1.23. Izpildītājs 10 (desmit) dienu laikā pēc līguma noslēgšanas iesniedz Pasūtītājam Līguma izpildes nodrošinājumu.
3.1.24. Izpildītājam ir tiesības vienpusēji izbeigt Līgumu 10 (desmit) dienas iepriekš par to rakstiski paziņojot Pasūtītājam, ja Pasūtītājs nepamatoti kavē Līgumā noteikto maksājuma termiņu vairāk kā 30 (trīsdesmit) dienas.

3.2. PASŪTĪTĀJA pienākumi un tiesības:
3.2.1. Pasūtītājs apņemas norēķināties ar Izpildītāju par padarītajiem darbiem Līgumā noteiktajā kārtībā;
3.2.2. Pasūtītājs apņemas sniegt Izpildītājam Pasūtītāja rīcībā esošo Līguma izpildei nepieciešamo informāciju un dokumentāciju, tai skaitā būvdarbu izpildes līguma un tā pielikumu kopijas, būvniecības ieceres dokumentācijas nepieciešamo daļu kopijas, būvdarbu veikšanas projekta kopiju, iepriekš objektā paveiktu būvdarbu izpilddokumentācijas nepieciešamo daļu kopijas.
3.2.3. Pie izpildīto būvdarbu vai to daļas pieņemšanas no Būvuzņēmēja, Pasūtītājs ir tiesīgs pēc saviem ieskaitiem veikt Izpildītāja izpildīto saistību pārbaudi, lai pārliecinātos par atbilstību būvdarbu līgumam, ja nepieciešams, pieaicinot ekspertus vai citus speciālistus. Pasūtītājs ir tiesīgs nepieņemt izpildītos darbus, ja konstatē, ka tie ir izpildīti nekvalitatīvi vai nepilnīgi, ja tie neatbilst būvdarbu līgumam, par ko noformē pamatotu aktu. Šādā gadījumā Pasūtītājs 5 (piecu) darba dienu laikā pēc pārbaudes veikšanas paziņo Izpildītājam par atteikumu pieņemt darbus un iesniedz noformēto aktu. 
3.2.4. Pasūtītājs ir tiesīgs piemērot līgumsodu saskaņā ar Līguma 5.4.punktu un, nesaņemot rakstisku atskaiti no Izpildītāja par aktā minēto neatbilstību novēršanu, vienpusēji pārtraukt Līgumu, nosūtot Izpildītājam pamatotu rakstisku paziņojumu vismaz 30 (trīsdesmit) dienas iepriekš. Šādā gadījumā Puses piemēro Līguma 2.4.punkta noteikumus.
3.2.5. Pasūtītājs ir tiesīgs prasīt un saņemt no Izpildītāja Līgumā noteikto saistību izpildi.
3.2.6. Pasūtītājs ir tiesīgs saņemt no Izpildītāja zaudējumu atlīdzību par zaudējumiem, kuri Pasūtītājam radušies Izpildītāja vainas dēļ.
3.2.7. Pasūtītājs ir tiesīgs jebkurā Būvuzraudzības veikšanas posmā veikt Būvuzraudzības darbu izpildes pārbaudi, pārbaudot, vai tā atbilst visiem Līguma un būvuzraudzības veikšanu reglamentējošo normatīvo aktu noteikumiem.
3.2.8. Pasūtītājs ir tiesīgs vienpusēji izbeigt Līgumu, ja Izpildītājs nepilda vai nepienācīgi pilda Līguma noteikumus, Izpildītāju rakstiski par to brīdinot 5 (piecas) dienas iepriekš, ja:
3.2.8.1. Izpildītājs neuzsāk Būvuzraudzības veikšanu 5 (piecu) darba dienu laikā, skaitot no Līgumā noteiktās Būvuzraudzības uzsākšanas dienas.
3.2.8.2. Līgumā noteiktās Būvuzraudzības izpilde saskaņā ar Pasūtītāja pārbaužu rezultātiem netiek veikta kvalitatīvi un/vai atbilstoši Līguma nosacījumiem.
3.2.8.3. Izpildītājs vismaz uz 2 (divām) darba dienām nepamatoti un/vai bez attaisnojoša iemesla pārtrauc Būvuzraudzības veikšanu.
3.2.8.4. Tiek pasludināts Izpildītāja maksātnespējas process vai tiek uzsākts Izpildītāja likvidācijas process.
3.2.8.5. Ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas pret Izpildītāju saskaņā ar Starptautisko un Latvijas Republikas nacionālo sankciju likumu;
3.2.8.6. Atbildīgajam būvuzraugam tiek anulēts sertifikāts būvuzraudzības veikšanai un Izpildītājs nav piedāvājis to aizvietot ar Iepirkuma kvalifikācijas prasībām atbilstošu līdzvērtīgu kandidātu.
3.2.8.7. Izpildītājs tiek izslēgts no Būvkomersantu reģistra (ja attiecināms).


4. Līguma izpildē iesaistītā personāla un apakšuzņēmēju nomaiņa un jauna personāla un apakšuzņēmēju piesaiste
4.1. Līguma izpildē iesaistītā personāla un apakšuzņēmēju nomaiņa un jauna personāla un apakšuzņēmēju piesaiste notiek saskaņā ar Publisko iepirkumu likuma 62.pantā noteikto kārtību.
4.1.1. Izpildītājs nav tiesīgs bez saskaņošanas ar Pasūtītāju veikt iepirkuma procedūras piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus iepirkuma līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem.
4.1.2. Piedāvājumā norādītā personāla nomaiņa pieļaujama tikai Līgumā norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai Līgumā norādītajos gadījumos un gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
4.1.3. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
4.1.3.1.  piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
4.1.3.2.  tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42. panta pirmajā daļā minētajiem pretendentu izslēgšanas gadījumiem;
4.1.3.3.  piedāvātais apakšuzņēmējs, kura sniedzamo pakalpojumu vērtība ir vismaz 10 procenti no kopējās Līguma vērtības, atbilst Publisko iepirkumu likuma 42. panta pirmajā daļā minētajiem pretendentu izslēgšanas gadījumiem;
4.1.3.4.  apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
4.1.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
4.1.5. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus. Publisko iepirkumu likuma 42. panta trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
4.1.6. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Līguma 4.1.punkta noteikumiem.
4.2. Pasūtītājam ir tiesības rakstveidā pieprasīt Izpildītāja speciālistu nomaiņu, ja Pasūtītāju neapmierina norādītā Izpildītāja personāla darba produktivitāte, darba kvalitāte vai citi apstākļi.
5. Pušu atbildība un līgumsods
5.1. Puses ir savstarpēji atbildīgas par līgumsaistību nepildīšanu vai nepienācīgu izpildi, kā arī atlīdzina otrai Pusei šajā sakarā radušos zaudējumus. 
5.2. Izpildītājs ir atbildīgs par visa būvdarbu procesa uzraudzību kopumā un ikviena būvuzraudzības plānā noteiktā posma kontroli termiņos, kādi attiecīgajā plānā paredzēti, kā arī par to, lai būve vai tās daļa, kuras būvniecības laikā viņš pildījis savus pienākumus, atbilstu būvniecības ieceres dokumentācijai, Pasūtītāja, Būvniecības likuma un citu normatīvo aktu prasībām.
5.3. Ja Izpildītājs ir parakstījis būvkonstrukciju vai segto darbu pieņemšanas aktu un ir notikusi konstrukcijas vai būves daļas deformācija vai sabrukšana, Izpildītāja un citu būvniecības dalībnieku atbildības pakāpi par notikušo nosaka atbilstoši spēkā esošajiem normatīvajiem aktiem.
5.4. Ja Izpildītājs neievēro Līguma noteikumus, par ko Pasūtītājs noformē un iesniedz Izpildītājam aktu, Pasūtītājam ir tiesības pieprasīt no Izpildītāja samaksāt līgumsodu 0,5% apmērā no Līguma 2.1.punktā noteiktās līgumcenas par katru dienu, līdz rakstiskas atskaites iesniegšanai Pasūtītājam par aktā minēto neatbilstību novēršanu, bet ne vairāk kā 10% apmērā no Līguma 2.1.punktā noteiktās līgumcenas.
5.5. Ja Izpildītājs nav ievērojis Līguma 3.1.15. vai 3.1.16. punktu noteikumus, Pasūtītājam ir tiesības pieprasīt no Izpildītāja samaksāt līgumsodu 200,00 euro apmērā par katru gadījumu.
5.6. Ja Pasūtītājs neveic maksājumus Līguma 2.punktā noteiktajā termiņā pēc rēķina saņemšanas, Izpildītājam ir tiesības pieprasīt no Pasūtītāja samaksāt līgumsodu 0,5% apmērā no neveiktā maksājuma summas par katru kavējuma dienu, bet ne vairāk kā 10% no neveiktā maksājuma summas. Līgumsoda samaksa neatbrīvo Pasūtītāju no Līguma saistību izpildes.
5.7. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas rezultātā, kuras darbība sākusies pēc Līguma noslēgšanas, un kuru nevarēja ne iepriekš paredzēt, ne novērst. Pie nepārvaramas varas apstākļiem ir pieskaitāmi: stihiskas nelaimes, epidēmijas un kara darbība, blokādes, varas un pārvaldes institūciju no jauna pieņemti normatīvie akti. Līguma Pusei, kas atsaucas uz nepārvaramas varas apstākļu darbību, nekavējoties pēc nepārvaramas varas apstākļu iestāšanās rakstiski jāziņo otrai Pusei.
5.8. Līgumsoda samaksa neatbrīvo Puses no Līgumā paredzēto saistību (t.sk. nokavēto un neizpildīto saistību), kā arī to turpmākas pildīšanas, un neizslēdz pienākumu atlīdzināt zaudējumus.
5.9. Izpildītājs atbild par zaudējumiem, ko tas ar savu prettiesisku darbību vai bezdarbību nodarījis Pasūtītājam vai trešajām personām. 

6. Datu aizsardzības regulējums
6.1. 	Līguma ietvaros Pasūtītājs kā pārzinis  Eiropas Parlamenta un Padomes regulas Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (turpmāk – Vispārīgā datu aizsardzības regula) izpratnē uztic Izpildītājam kā personas datu apstrādātājam fizisko personu datu (turpmāk – personas dati) apstrādi, kas nepieciešama no Līguma izrietošo saistību pienācīgai izpildei un saistīta ar Būvdarbu izpildi (turpmāk – personas datu apstrādes mērķis).
6.2. Izpildītājam ir tiesības izmantot saņemtos personas datus tikai personas datu apstrādes mērķa sasniegšanai tam nepieciešamā apjomā un personas datu pareizības pārbaudei, kā arī datu atjaunošanai un/vai labošanai, ja konstatēta personas datu neatbilstība.
6.3. Izpildītājam nav tiesību pārveidot personas datus, ja vien šādu uzdevumu nav devis Pasūtītājs vai tā pilnvarota persona. Ikvienai šādai personas datu pārveidei ir jābūt Izpildītāja fiksētai, norādot pārveides pamatojumu.
6.4. Izpildītājs nedrīkst saņemto informāciju patvaļīgi pārveidot, publicēt, piedalīties tās nodošanā vai pārdošanā un reproducēt kopumā vai daļēji. Izpildītājam aizliegts iegūtos personas datus izmantot privātiem, komerciāliem un reklāmas nolūkiem.
6.5. 	Izpildītājam ir šādi pienākumi:
6.5.1. nodrošināt tehniskās un organizatoriskās prasības fizisko personu datu apstrādē atbilstoši Vispārīgā datu aizsardzības regulas prasībām;
6.5.2. apstrādāt, tajā skaitā izmantot un kārtot personas datus, tikai atbilstoši Līgumā noteiktajam personas datu apstrādes mērķim un personas datu aizsardzības jomu reglamentējošo normatīvo aktu prasībām;
6.5.3. nodrošināt, ka Izpildītāja darbinieki, kuri ir iesaistīti personas datu apstrādē, ir iepazīstināti ar Pasūtītāja un Līguma prasībām personas datu apstrādē un ir apņēmušies ievērot normatīvo aktu prasības personas datu aizsardzības jomā, pildot amata pienākumus un arī pēc darba tiesisko attiecību izbeigšanas;
6.5.4. nodrošināt, ka personas, kuras ir pilnvarotas apstrādāt personas datus, ir apņēmušās rakstiski ievērot konfidencialitāti vai tām ir noteikts attiecīgs pienākums ievērot konfidencialitāti;
6.5.5. rakstiski informēt  un saņemt rakstisku atļauju no Pasūtītāja par cita personas datu apstrādātāja piesaistīšanu vai aizstāšanu;
6.5.6. ja Izpildītājs personas datu apstrādē Līgumā noteiktajā kārtībā piesaista citu apakšuzņēmēju (datu apstrādātāju) konkrētu personas datu apstrādes darbību veikšanai Pasūtītāja vārdā, apakšuzņēmējam tiek noteikti tie paši personas datu aizsardzības pienākumi, kas noteikti Līgumā Izpildītājam, jo īpaši garantējot, ka tiks īstenoti tehniskie un organizatoriskie pasākumi tādā veidā, lai personas datu apstrādē tiktu ievērotas normatīvajos aktos noteiktās prasības. Ja Izpildītāja piesaistītais apakšuzņēmējs nepilda savus personas datu aizsardzības pienākumus, Izpildītājs paliek pilnībā atbildīgs Pasūtītājam par šā apakšuzņēmēja pienākumu izpildi;
6.5.7. darīt pieejamu visu informāciju, kas nepieciešama, lai apliecinātu, ka tiek pildītas normatīvajos aktos paredzētās prasības, un lai ļautu Pasūtītājam veikt revīzijas un pārbaudes par veiktajām personas datu apstrādēm;
6.5.8. nodrošināt, lai personas datiem un to aizsardzībā izmantojamiem tehniskiem resursiem piekļūtu tikai tam pilnvaroti Izpildītāja darbinieki;
6.5.9. izsniegt personas datus trešajām personām tikai normatīvajos aktos noteiktajos gadījumos, iepriekš identificējot informācijas pieprasītāju un izvērtējot informācijas pieprasījuma tiesisko pamatu, izsniegšanu saskaņojot ar Pasūtītāju;
6.5.10. neuzglabāt iegūtos personas datus ilgāk, kā tas nepieciešams Līgumā noteiktajam mērķim;
6.5.11. nekavējoties (ne vēlāk kā 2 (divu) stundu laikā) tiklīdz Izpildītājam kļuvis zināms personas datu aizsardzības pārkāpums, bez nepamatotas kavēšanās ziņot par to Pasūtītājam, ziņojumā iekļaujot šādu informāciju:
6.5.11.1. datumu un laiku, kad noticis (konstatēts) pārkāpums;
6.5.11.2. pārkāpuma aprakstu, tostarp, ja iespējams, attiecīgo personas datu subjektu kategorijas un aptuveno skaitu un attiecīgo personas datu ierakstu kategorijas un aptuveno skaitu, iespējamās sekas;
6.5.11.3. pasākumus, kas veikti pārkāpuma pārvaldīšanai (identificēšanai, novērtēšanai, samazināšanai, kontrolēšanai);
6.5.11.4. atbildīgās personas kontaktinformācija, kurai ziņots par pārkāpumu;

6.5.12. Līguma 6.5.11. punktā noteiktajā gadījumā saglabāt pierādījumus;
6.5.13. pēc Pasūtītāja pieprasījuma sniegt nepieciešamo informāciju un palīdzību ar atbilstošiem tehniskiem un organizatoriskiem pasākumiem, lai Pasūtītājs varētu izpildīt savu pienākumu, atbildot uz personas datu subjektu pieprasījumiem un personas datu subjekta tiesību īstenošanu.
6.6. Puses vienojas, ka, izbeidzot Darbus, Izpildītājs, ja vien ārējos normatīvajos aktos nav noteikta cita kārtība:
6.6.1. nodod atpakaļ Pasūtītājam visus saņemtos personas datus par pakalpojuma saņēmējiem un to kopijas vai iznīcina visus personas datus;
6.6.2.  5 (piecu) darba dienu laikā pēc Līguma saistību pilnīgas izpildes izdzēš visus personas datus;
6.6.3. rakstiski apliecina Pasūtītājam, ka Līguma 6.6.1. un 6.6.2. punktā noteiktie pienākumi ir izpildīti.
7. Pārējie noteikumi
7.1.  Izpildītājam ir pienākums ievērot konfidencialitāti attiecībā uz Pasūtītāja vai būvuzņēmēja iesniegto informāciju un dokumentāciju. Pasūtītājs šo informāciju un dokumentāciju ir tiesīgs izmantot tikai Līgumā noteikto darbu veikšanai. Izpildītājs apņemas šo informāciju un dokumentāciju neizpaust trešajām personām, kuras nav saistītas ar Objekta būvdarbu veikšanu vai uzraudzību.
7.2. Līgums stājas spēkā, kad to ir parakstījušas Puses un darbojas visu Līgumā noteikto būvdarbu izpildes perioda laiku.
7.3. Līguma summas pamatoti grozījumi ir iespējami līdz 10% apmēram no Līguma summas, ja Pasūtītājam ir nepieciešami papildus būvdarbi, pakalpojumi vai piegādes. Visi grozījumi, papildinājumi pie Līguma, kā arī citas Pušu vienošanās, kas saistītas ar Līguma izpildi un darbību, noformējamas rakstveidā un stājas spēkā pēc tam, kad tās parakstījušas abas Puses. Visi Līguma papildinājumi, grozījumi un vienošanās ir Līguma neatņemamas sastāvdaļas. Grozījumi Līgumā tiek veikti ievērojot Publisko iepirkumu likuma 61.panta noteikumus.
7.4. Visus strīdus vai domstarpības attiecībā uz Līgumu, ja tādas radīsies Līguma izpildes gaitā, risina pārrunu ceļā, bet, ja tas nav iespējams, tad tiesā normatīvajos tiesību aktos noteiktā kārtībā. 
7.5. Līgumu var pārtraukt, Pusēm par to savstarpēji vienojoties. Vienpusēja Līguma pārtraukšana ir pieļaujama tikai Līgumā noteiktajos gadījumos. Pasūtītājam ir tiesības vienpusēji atkāpties no līguma, par to rakstiski paziņojot Izpildītājam 10 (desmit) darba dienas iepriekš Publisko iepirkumu likuma 64. panta pirmajā daļā minētajos gadījumos.
7.6. Līgumā noteiktās saistības ir saistošas Pušu saistību pārņēmējiem.
7.7. Izpildītājs tam Līgumā noteiktās saistības nav tiesīgs nodot trešajām personām bez rakstiskas atļaujas saņemšanas no Pasūtītāja.
7.8. Lai sekmētu saistību izpildi pienācīgā kārtā un  Līgumā noteiktajos termiņos, Puses nosaka kontaktpersonas.
7.8.1. Pasūtītāja kontaktpersonas tiesības un pienākumi:
7.8.1.1. Pasūtītāja kontaktpersona Līguma ietvaros pilnībā pārzina Līguma noteikumus un viņai ir tiesības, nepārkāpjot Līguma robežas, risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju starp Pasūtītāju un Izpildītāju, pieprasīt no Izpildītāja informāciju, sniegt informāciju Izpildītājam, nodrošināt ar Līgumu saistītās dokumentācijas nodošanu/ pieņemšanu, dot norādījumus par Līguma izpildi, kā arī veikt citas darbības, kas saistītas ar pienācīgu Līgumā paredzēto saistību izpildi, t.sk. parakstīt dokumentācijas nodošanas-pieņemšanas aktus. Šī persona nav pilnvarota izdarīt grozījumus un papildinājumus Līguma noteikumos, ieskaitot, grozīt Līgumcenu un/vai Līgumā noteiktos termiņus.
7.8.2. Pasūtītāja kontaktpersona: __________;
7.8.3. Izpildītāja  kontaktpersona: _____________;
7.8.4. Puses var nomainīt Vienošanās un Līgumā norādītās Pušu kontaktpersonas, par to rakstiski informējot otru Pusi.
7.9. Līgums izstrādāts un noformēts elektroniska dokumenta veidā uz 9 lapām (ar 4 pielikumiem uz __ lapām).

8. Pielikumi
8.1.  Darba uzdevums Tehniskajā specifikācijā. 1. pielikums.
8.2.  Finanšu piedāvājums Iepirkuma pieteikumā. 2. pielikums.
8.3.  Apliecinājums par pieredzi. 3. pielikums.
8.4.  Tehniskais piedāvājums. 4 pielikums

9. Pušu paraksti un rekvizīti




9

